திருமங்கலத்திலுள்ள பிரபலமான பி.கே.என் பள்ளியில் ஒன்பதாம் வகுப்பு பயின்று வரும் நான்கு மாணவிகள் பள்ளியில் விஷம் குடித்த சம்பவமும், மற்றொரு மாணவி வீட்டில் விஷம் குடித்த சம்பவமும் நேற்று நடந்தது. விஷம் குடித்த மாணவிகளுக்கு உடனே மருத்துவமனைக்குக் கொண்டு செல்லாமல் அவர்கள் பெற்றோர்களிடம் அனுப்பவே வேகம் காட்டிய பள்ளி நிர்வாகத்தின் செயல் கடும் கண்டனத்துக்குள்ளாகியுள்ளது. இதுபற்றி விசாரித்தபோது, திருமங்கலத்தின் மிகவும் பிரபலமானதும், அதிக கட்டணம் வசூலிக்கப்படும் பி.கே.என்.பள்ளியில் மாணவர்களுக்குக் கடுமையான கட்டுப்பாடுகளை விதித்து மாணவிகளை டார்ச்சர் செய்து வந்துள்ளனர். இதிலிருந்து தப்பிக்க நான்கு மாணவிகள் குளிர்பானத்தில் எலி மருந்தை கலந்து குடித்து மயங்கியுள்ளனர்.